[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2008.4.16

COM(2008) 196 végleges

2008/0077 (CNS)

Javaslat:

A TANÁCS HATÁROZATA

a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő áttérésről

(előterjesztő: a Bizottság)

INDOKOLÁS

1. A javaslat háttere

● A javaslat indokolása és célkitűzései

Ezen javaslat és az azonos tárgyú tanácsi rendeletre vonatkozó javaslat célja azon jogi keret létrehozása, amely a Schengeni Információs Rendszer jelenlegi formájáról (SIS 1+) a Schengeni Információs Rendszer második generációjára (SIS II) történő áttérést szabályozza.

● Általános háttér

A Benelux Gazdasági Unió államai, a Németországi Szövetségi Köztársaság és a Francia Köztársaság kormányai között a közös határaikon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló, 1990. június 19-i egyezmény (a továbbiakban: a Schengeni Egyezmény) IV. címének rendelkezései értelmében felállított Schengeni Információs Rendszer (a továbbiakban: SIS) és az annak alapján kifejlesztett SIS 1+ lényeges eszközt jelent az Európai Unió keretébe illesztett schengeni vívmányok rendelkezéseinek alkalmazása tekintetében.

A Schengeni Információs Rendszer második generációjának (SIS II) kifejlesztéséről szóló, 2001. december 6-i 2424/2001/EK tanácsi rendelet és 2001/886/IB tanácsi határozat értelmében a Bizottságot bízták meg a SIS második generációjának (SIS II) kifejlesztésével. A SIS II a SIS 1+ rendszert váltja fel. A SIS II fejlesztése során hasznosítják az informatika legújabb fejlesztési eredményeit, és lehetővé teszik új funkciók bevezetését.

A SIS II létrehozására, működtetésére és használatára vonatkozó rendelkezéseket a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2006. december 20-i 1987/2006/EK parlamenti és a tanácsi rendelet[1], valamint a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2007. június 12-i 2007/533/IB tanácsi határozat[2] tartalmazza. Ezen eszközök előírják, hogy e rendelkezések a SIS 1+-ban részt vevő tagállamok számára csak a SIS 1+-ban részt vevő tagállamok kormányait képviselő tagok egyhangú szavazatával eljáró Tanács által meghatározott időponttól alkalmazandók. E rendelkezések felváltják majd a schengeni vívmányok SIS 1+ rendszert szabályozó rendelkezéseit, közelebbről pedig a Schengeni Egyezmény ilyen vonatkozású rendelkezéseit.

Ennek bekövetkezte előtt a SIS 1+ felhasználóinak át kell térniük a SIS II környezet használatára. Ezért jogi keretet kell létrehozni a SIS 1+ rendszerről a SIS II-re történő áttérésre. A szolgáltatás átállás alatti szünetelésének kockázatát csökkentendő a SIS 1+ műveleteihez létrehozott ideiglenes műszaki architektúra lehetővé teszi majd, hogy az átmeneti időszak ideje alatt a SIS 1+ és a SIS II architektúra bizonyos műszaki elemei párhuzamosan működhessenek. Az áttérési időszakot a minimálisra kell korlátozni.

● Hatályos rendelkezések a javaslat által szabályozott területen

- A Benelux Gazdasági Unió államai, a Németországi Szövetségi Köztársaság és a Francia Köztársaság kormánya között a közös határaikon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló, 1990. június 19-én aláírt egyezmény[3] (Schengeni Egyezmény);

A 2006. december 21-i 1988/2006/EK tanácsi rendelettel[4] módosított, 2001. december 6-i 2424/2001/EK tanácsi rendelet[5] a Schengeni Információs Rendszer második generációjának (SIS II) kifejlesztéséről;

- A 2006. december 21-i 2006/1007/IB tanácsi határozattal[6] módosított, 2001. december 6-i 2001/886/IB tanácsi határozat[7] a Schengeni Információs Rendszer második generációjának (SIS II) kifejlesztéséről;

- Az Európai Parlament és a Tanács 2006. december 20-i 1987/2006/EK rendelete a Schengeni Információs Rendszer második generációjának (SIS II) létrehozásáról, működtetéséről és használatáról;

- A Tanács 2007. június 12-i 2007/533/IB határozata a Schengeni Információs Rendszer második generációjának (SIS II) létrehozásáról, működtetéséről és használatáról;

- Az Európai Parlament és a Tanács 2006. december 20-i 1986/2006/EK rendelete a járművek forgalmi engedélyének kiadására hatáskörrel rendelkező tagállami szolgálatoknak a Schengeni Információs Rendszer második generációjához (SIS II) való hozzáféréséről[8];

- A Bizottság 2007. március 16-i 2007/170/EK és 2007/171/EK határozata a Schengeni Információs Rendszer második generációjára vonatkozó hálózati követelmények megállapításáról[9]; - A Tanács 2008. február 18-i 189/2008/EK rendelete a Schengeni Információs Rendszer (SIS II) második generációjának teszteléséről[10]; - A Tanács 2008. február 18-i 2008/173/EK határozata a Schengeni Információs Rendszer (SIS II) második generációjának teszteléséről[11]. |

● Összhang az Unió egyéb szakpolitikáival és célkitűzéseivel

Nem alkalmazandó.

2. Konzultáció az érdekelt felekkel és hatásvizsgálat

● Konzultáció az érdekelt felekkel

A konzultáció módszerei, a megcélzott főbb ágazatok és a válaszadók általános bemutatása

A tagállamok szakemberei szorosan együttműködnek a SIS II fejlesztésében, különösen a SIS II bizottság keretében. 2007. szeptember 13-án a SIS II bizottság tanácsadó munkacsoportot (áttéréssel foglalkozó munkacsoport) hozott létre a SIS II-re való áttéréssel kapcsolatos egyes konkrét kérdések vizsgálatára. A különféle átállási forgatókönyvekben meghatározott problémákat az érdekeltek véleményére figyelemmel és részvétele mellett tanulmányozták. Az ennek alapján készített értékelés ezért részletesen jellemezte a SIS 1+-ról a SIS II-re történő átállás stratégiáját, valamint tervezési és feladatszervezési munkáit.

A Tanács 2008. február 28-i ülésén felszólította a Bizottságot, hogy a lehető leghamarabb terjessze elő a SIS II-vel összefüggő 2009-ben esedékes tevékenységeknek az Európai Unió költségvetésében történő megjelenítését lehetővé tevő jogalkotási javaslatokat, ideértve adott esetben a további fejlesztési tevékenységeket, hogy a SIS II működésének megkezdéséig szabályozza az azzal kapcsolatos műveleteket. A Bizottság továbbá felkérést kapott egy igen korlátozott ideig használandó átalakító kifejlesztésére, amely a SIS-rendszer tetszőleges forgatókönyv melletti folyamatos működésének biztosítása érdekében összekapcsolja a SIS 1+ és a SIS II rendszert.

A válaszok összefoglalása és figyelembevételük módja

E javaslat figyelembe veszi a tagállamokkal – különösen a SIS II bizottság keretében – folytatott széles körű konzultációt.

● Szakértői vélemények összegyűjtése és felhasználása

E javaslat elkészítésébe nem vontak be külső szakértőket.

● Hatásvizsgálat

A Bizottság éves jogalkotási munkaprogramjában nem szereplő ezen tanácsi határozatra vonatkozó javaslathoz nem szükséges hatásvizsgálat.

3. A javaslat jogi elemei

● A javasolt intézkedés összefoglalása

Ezen javaslat célja a SIS 1+-ról a SIS II-re történő áttérést szabályozó jogi keret létrehozása, ideértve az átfogó tesztelést, amelynek egyebek mellett bizonyítania kell, hogy a SIS II teljesítményszintje eléri vagy meghaladja a SIS 1+ által szolgáltatott teljesítményt. További cél a kiegészítő információk cseréjére vonatkozó tesztek szabályozása.

A javaslat egyben kiegészíti a Schengeni Egyezményt, mivel a SIS 1+ műveletekhez ideiglenes, az áttérési folyamat befejezéséig tartó átmeneti időszak alatt működtetett áttérési architektúrát hoz létre.

A javaslat e célból ideiglenes architektúrát hoz létre a Schengeni Információs Rendszeren belül, továbbá meghatározza az ennek kialakításához kapcsolódó feladatokat és hatásköröket, valamint az áttérési folyamat alatt érvényes feladatokat és hatásköröket.

A műszaki architektúra lehetővé teszi, hogy a SIS 1+ Schengeni Egyezmény 92. cikkében hivatkozott jelenlegi központi rendszere (C.SIS) átmeneti ideig továbbra is működőképes maradjon.

A SIS 1+ és a SIS II központi elemének elérhetősége mellett ideiglenesen és korlátozott időszakon keresztüli használatra szintén rendelkezésre fog állni egy technikai eszköz (átalakító), amely lehetővé teszi a SIS-adatok SIS 1+ és SIS II közötti sikeres cseréjét.

Az ideiglenes architektúra bizonyos elemeit a tagállamok, másokat a tagállamok nevében Franciaország, egyes elemeit pedig a Bizottság fogja szolgáltatni. A Bizottság bizonyos feladatok végrehajtásával megbízhat például nemzeti közintézményeket. A Bizottságnak és a tagállamoknak szorosan együtt kell működniük a SIS ideiglenes architektúráját alkotó műszaki komponensek kifejlesztésében és működtetésében.

Végül a jelenlegi javaslat kiterjed valamennyi, az alkalmazás ideje alatt szükségesnek bizonyuló karbantartási és továbbfejlesztési tevékenységre, amely a központi SIS II-höz, a kommunikációs infrastruktúrához, valamint a nemzeti rendszerekhez (N.SIS II) kapcsolódik.

● Jogalap

E határozat jogalapja az Európai Unióról szóló Szerződés 30. cikke (1) bekezdésének a) és b) pontja, 31. cikke (1) bekezdésének a) és b) pontja, valamint 34. cikke (2) bekezdésének c) pontja, mivel az szabályozza a tagállamok hatáskörrel rendelkező hatóságai közötti operatív együttműködést a bűncselekmények megelőzésében, felderítésében és nyomozásában, valamint a releváns információk összegyűjtését, tárolását, feldolgozását, elemzését és cseréjét. E javaslat kiterjed továbbá a tagállamok hatáskörrel rendelkező minisztériumai és igazságügyi vagy annak megfelelő hatóságai közötti együttműködés megkönnyítésére és meggyorsítására, beleértve — amikor az helyénvalónak bizonyul — az Eurojuston keresztül történő együttműködést is.

● A szubszidiaritás elve

A javaslat eleget tesz a szubszidiaritás elvének, amennyiben a javasolt intézkedés fő célkitűzése, nevezetesen a SIS 1+-ről a SIS II-re történő áttérés a tagállamok által egyénileg nem valósítható meg.

● Az arányosság elve

A javaslat nem lépi túl a kitűzött célok eléréséhez szükséges mértéket. A javaslat eleget tesz az arányosság elvének, amennyiben a Bizottság tevékenységei a SIS II-központi elemeire, a koordinációs és támogatási tevékenységekre, valamint a SIS 1+ adatok SIS 1+ és SIS II közötti sikeres cseréjét lehetővé tevő technikai eszköz (átalakító) biztosítására korlátozódnak. Továbbra is a tagállamok viselik a felelősséget maguknak az adatoknak az új rendszerbe történő átvitele és a nemzeti rendszerek vonatkozásában.

● Az eszközök megválasztása

A javasolt intézkedés megvalósításához a legalkalmasabb eszköz az Európai Unióról szóló szerződés (EUSz.) 30. cikke (1) bekezdésének a) és b) pontján, 31. cikke (1) bekezdésének a) és b) pontján, valamint a 34. cikke (2) bekezdésének c) pontján alapuló tanácsi határozat. A jogi aktus határozat formájában történő létrehozását a közös szabályok alkalmazásának szükségessége indokolja, amely különösen a rendszerben tárolt adatok feldolgozása vonatkozásában áll fenn. A kerethatározat azért nem lenne alkalmas eszköz, mivel a javaslat nem tartalmazza a tagállami jogszabályok közelítését.

A SIS II kétpilléres jellege miatt ezen javasolt tanácsi határozatot ki kell egészíteni az EK-Szerződés 66. cikkén alapuló tanácsi rendelettel.

4. Költségvetési kihatások

A Schengeni Információs Rendszer második generációjának (SIS II) kifejlesztéséről szóló 2424/2001/EK tanácsi rendelet és 2001/886/IB tanácsi határozat rögzítette, hogy a SIS II kifejlesztésének költségei az Európai Unió általános költségvetését terhelik.

Hasonlóképpen, a 2006. december 20-i 1987/2006/EK európai parlamenti és tanácsi rendelet 5. cikke és a 2007. június 12-i 533/2007/EK tanácsi határozat 5. cikke értelmében a központi SIS II és a kommunikációs infrastruktúra felállításának, működtetésének és fenntartásának költségeit az Európai Unió általános költségvetése viseli. Minden egyes N. SIS II felállításának, működtetésének és fenntartásának költségeit az érintett tagállam viseli.

Ezen jogi kerettel összhangban a jelenlegi javaslat úgy rendelkezik, hogy az áttéréssel, a SIS II végleges tesztelésével és a karbantartási és fejlesztési intézkedésekkel összefüggő központi szintű (központi SIS II és kommunikációs infrastruktúra) költségeket az Európai Unió általános költségvetése viseli. A nemzeti rendszerek, ezen belül a N.SIS II tesztelési, áttérési, karbantartási és fejlesztési költségeit az érintett tagállamok saját maguk viselik.

A SIS 1+ szintű tevékenységek, így Franciaország által a tagállamok nevében végrehajtott (SIS 1+ vonatkozású) kiegészítő intézkedések költségeit a Schengeni Egyezmény 119. cikkével összhangban kell felosztani. E cikk rendelkezései értelmében az Egyezmény 92. cikkének (3) bekezdésében hivatkozott SIS 1+ technikai támogatóegység telepítésének és működtetésének költségeit, ideértve a Schengeni Információs Rendszer nemzeti részét a technikai támogatóegységgel összekötő vezetékek költségeit a tagállamok együttesen viselik, míg a Schengeni Információs Rendszer nemzeti szakaszának létesítési és működési költségeit a tagállamok külön-külön.

A Bizottság pénzügyi kimutatást készített, amelyet mellékelt ezen javaslathoz.

5. További információk

● Hatályos jogszabályok módosítása

A javaslat elfogadása szükségessé teszi a Schengeni Egyezmény módosítását.

● Felülvizsgálati/módosító/megszüntetési záradék

A javaslat megszüntető záradékot tartalmaz. A javaslat az 533/2007/IB határozat 71. cikkének (2) bekezdésével összhangban a Tanács által megállapított későbbi időpontban veszti hatályát.

● Ütemezés

Jelen határozatot az előkészületek folyamatosságának és az érintett tevékenységek időbeni végrehajtásának biztosítása érdekében legkésőbb 2008 októberében kell elfogadni.

2008/0077 (CNS)

Javaslat:

A TANÁCS HATÁROZATA

a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő áttérésről

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak 30. cikke (1) bekezdésének a) és b) pontjára, 31. cikke (1) bekezdésének a) és b) pontjára, valamint 34. cikke (2) bekezdésének c) pontjára,

tekintettel a Bizottság javaslatára[12],

tekintettel az Európai Parlament véleményére[13],

mivel:

1. A Benelux Gazdasági Unió államai, a Németországi Szövetségi Köztársaság és a Francia Köztársaság kormányai között a közös határaikon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló, 1990. június 19-i egyezmény[14] (a továbbiakban: a Schengeni Egyezmény) IV. címének rendelkezései értelmében felállított Schengeni Információs Rendszer (a továbbiakban: SIS) és az annak alapján kifejlesztett SIS 1+ lényeges eszközt jelent az Európai Unió keretébe illesztett schengeni vívmányok rendelkezéseinek alkalmazása tekintetében.

2. A Schengeni Információs Rendszer második generációjának (SIS II) kifejlesztéséről szóló, 2001. december 6-i 2424/2001/EK tanácsi rendelet[15] és a Schengeni Információs Rendszer második generációjának (SIS II) kifejlesztéséről szóló 2001/886/IB tanácsi határozat[16] értelmében a Bizottságot bízták meg a SIS második generációjának (SIS II) kifejlesztésével. Mindkét jogi eszköz 2008. december 31-én veszti hatályát. E rendelet az említett két eszközt egészíti ki, és a 2007. június 12-i 2007/533/IB tanácsi határozat[17] 71. cikkének (2) bekezdésével összhangban a Tanács által megállapított határidővel kell hatályát vesztenie.

3. A SIS II létrehozását a Schengeni Információs Rendszer második generációjának (SIS II) létrehozásáról, működtetéséről és használatáról szóló 1987/2006/EK rendelet[18] és a 2007/533/IB tanácsi határozat rögzítette.

4. Ezen határozat nem sértheti az 1987/2006 /EK rendeletet és a 2007/533/IB határozatot, sem pedig az előbbi 51. cikkének (2) bekezdése, illetve az utóbbi 67. cikke által létrehozott szabályozó bizottság feladat- és hatásköreit. Az említett jogi eszközök által létrehozott szabályozó bizottság többek között illetékes azon protokollok és műszaki eljárások kidolgozásában, amelyek biztosítják a nemzetközi rendszerek és a SIS II technikai támogatóegysége (úgyis mint „műszaki támogató funkció”) közötti kompatibilitást.

5. Meg kell határozni a SIS 1+ rendszerről a SIS II-re történő áttérésre alkalmazandó feltételeket, eljárásokat és hatásköröket.

6. A SIS II-t a tagállamok és a Bizottság közötti teljes körű együttműködéssel megvalósított átfogó tesztelésnek kell alávetni. A tagállamoknak kell tesztelniük a kiegészítő információk cseréjét.

7. A SIS 1 +-hoz nem csatlakozott tagállamoknak a SIS II átfogó tesztelésében és a kiegészítő információk cseréjére vonatkozó tesztelésben való részvétele nincs hatással arra, hogy ezen tesztek végrehajtását sikeresnek lehessen tekinteni.

8. A folyamat lezárása érdekében a Bizottság és a tagállamok szorosan együttműködnek az áttérés minden egyes szakaszában.

9. A Schengeni Egyezmény 92. cikke a SIS 1+ vonatkozásában technikai támogatóegység (C.SIS) létrehozását írja elő. Az 1987/2006/EK rendelet és a 2007/533/IB határozat a SIS II-vel összefüggésben központi SIS II létrehozását írja elő, amely egy technikai támogatóegységből és egy egységes nemzeti interfészből (NI-SIS) áll. A központi SIS II technikai támogatóegységét Strasbourgban (Franciaország) helyezik el, a tartalék CS-SIS-t pedig Sankt Johann im Pongauban (Ausztria).

10. A SIS 1+ rendszerről a SIS II-re történő áttérés előmozdítása érdekében ideiglenes architektúrát kell létrehozni a Schengeni Információs Rendszeren belül, melyet ezt követően tesztelni kell. Az ideiglenes migrációs architektúra nem lehet hatással a SIS 1+ folyamatos használhatóságára. Az ideiglenes architektúra létrehozását lehetővé tevő műszaki eszközöket a SIS 1+-ban résztvevő tagállamok és a Bizottság biztosítja.

11. A figyelmeztető jelzést kiadó tagállam felelős a Schegeni Információs Rendszerbe bevitt adatok pontosságáért, frissítéséért és jogszerűségéért.

12. A SIS 1+-ban részt vevő tagállamoknak a nevükben eljáró Franciaország, valamint a Bizottság segítségével és az ideiglenes migrációs architektúra használatával kell végrehajtaniuk a SIS 1+-ről a SIS II-re történő áttérést.

13. A központi SIS II és annak kommunikációs infrastruktúrája vonatkozásában akárcsak jelenleg, a jövőben is a Bizottságnak kell viselnie a felelősséget. Folytatni kell a központi SIS II és annak kommunikációs infrastruktúrája karbantartását, adott esetben továbbfejlesztését. A központi SIS II kiegészítő fejlesztésének minden esetben ki kell terjednie a hibajavításokra. A Bizottságnak kell koordinációt és támogatást biztosítania a közös tevékenységekhez.

14. Saját nemzeti rendszereikért (N.SIS II) jelenleg és a jövőben is a tagállamoknak kell felelősséget viselniük. Folytatni kell az N.SIS II karbantartását, adott esetben továbbfejlesztését.

15. Ahogy jelenleg, továbbra is Franciaország tartozik felelősséggel a C.SIS rendszert illetően.

16. A Bizottság harmadik feleket, így nemzeti közintézményeket is megbízhat az ezen határozat által ráruházott feladatok teljesítésével, illetve – az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel[19] összhangban – költségvetés-végrehajtási feladatokkal.

17. A személyes adatok Bizottság által történő feldolgozására a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló 2000. december 18-i 45/2001/EK európai parlamenti és a tanácsi rendeletet[20] kell alkalmazni.

18. Az EK-Szerződés 286. cikkében előírt független ellenőrző szerv (európai adatvédelmi biztos) létrehozásáról szóló, 2003. december 22-i 2004/55/EK európai parlamenti és tanácsi határozattal[21] kinevezett európai adatvédelmi biztos hatáskörébe tartozik a közösségi intézmények és szervek személyes adatfeldolgozással összefüggő tevékenységeinek vizsgálata. A személyes adatok védelme vonatkozásában különös rendelkezéseket tartalmaz a Schengeni Egyezmény 126–130. cikke. A személyes adatok biztonsága vonatkozásában különös rendelkezéseket tartalmaz a Schengeni Egyezmény 118. cikke.

19. Mivel a tagállamok nem tudják a tervezett fellépés célkitűzéseit – nevezetesen az ideiglenes migrációs architektúra létrehozását és az adatok SIS 1+-ból SIS II-be történő átvitelét – kielégítően megvalósítani, és ezért azok a fellépés nagyságrendje és hatásai miatt uniós szinten hatékonyabban megvalósíthatók, úgy kell tekinteni, hogy a jelenlegi intézkedés elfogadása összhangban van az EK-Szerződés 5. cikkében foglalt és az EUSz. 2. cikkében hivatkozott szubszidiaritás elvével. Az arányosság elvével összhangban e határozat nem lépi túl a kitűzött célok eléréséhez szükséges mértéket.

20. E határozat tiszteletben tartja azokat az alapvető jogokat és megfelel azoknak az alapelveknek, amelyeket különösen az Európai Unió alapjogi chartája ismer el.

21. A Schengeni Egyezményt a SIS 1+ ideiglenes migrációs környezetbe történő integrálására való tekintettel módosítani kell.

22. Az Egyesült Királyság az EU-Szerződéshez és az EK-Szerződéshez csatolt, a schengeni vívmányoknak az Európai Unió keretébe történő beillesztéséről szóló jegyzőkönyv 5. cikkével, valamint a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozat[22] 8. cikkének (2) bekezdésével összhangban részt vesz e határozatban.

23. Írország az EU-Szerződéshez és az EK-Szerződéshez csatolt, a schengeni vívmányoknak az Európai Unió keretébe történő beillesztéséről szóló jegyzőkönyv 5. cikkével, valamint Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozat[23] 6. cikkének (2) bekezdésével összhangban részese ennek a határozatnak.

24. E határozat nem sérti a 2000/365/EK tanácsi határozatban és a 2002/192/EK határozatban megállapított, az Egyesült Királyságnak és Írországnak a schengeni vívmányokban való részleges részvételére vonatkozó rendelkezéseket.

25. Izland és Norvégia tekintetében e határozat az Európai Unió Tanácsa, valamint az Izlandi Köztársaság és a Norvég Királyság között létrejött, e két államnak a schengeni vívmányok végrehajtására, alkalmazására és fejlesztésére irányuló társulásáról szóló megállapodás értelmében vett schengeni vívmányok azon rendelkezéseit fejleszti tovább, amelyek az említett megállapodás[24] alkalmazását szolgáló egyes szabályokról szóló, 1999. május 17-i 1999/437/EK tanácsi határozat[25] 1. cikkének G. pontjában említett területhez tartoznak.

26. Svájc tekintetében e rendelet az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás[26] értelmében a schengeni vívmányok azon rendelkezéseinek továbbfejlesztését jelenti, amelyek az 1999/437/EK tanácsi határozat 1. cikkének G. pontjában említett területhez tartoznak, összefüggésben az e megállapodásnak az Európai Unió nevében történő aláírásáról szóló 2008/149/IB tanácsi határozat[27] 3. cikkével.

27. Liechtenstein tekintetében e határozat az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyv értelmében a schengeni vívmányok azon rendelkezéseinek továbbfejlesztését jelenti, amelyek az 1999. május 17-i 1999/437/EK tanácsi határozat 1. cikkének G. pontjában említett területhez tartoznak, összefüggésben az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő aláírásáról és egyes rendelkezéseinek ideiglenes alkalmazásáról szóló, 2008. február 28-i 2008/262/EK tanácsi határozat[28] 3. cikkével.

28. Az Egyesült Királyság és Írország tekintetében e határozatot a schengeni vívmányoknak ezen államokra való alkalmazásáról szóló megfelelő jogi eszközökben meghatározott eljárásoknak megfelelően megállapított időponttól kell alkalmazni,

A KÖVETKEZŐKÉPPEN HATÁROZOTT:

1. cikk

Tárgy és hatály

E határozat meghatározza a SIS 1+-ról a SIS II-re történő áttéréshez, ezen belül a végső SIS II tesztekhez tartozó feladat- és hatásköröket.

2. cikk

Fogalommeghatározások

E határozat alkalmazásában a következő fogalommeghatározások érvényesek:

(a) „Központi SIS II”: egy adatbázist, az úgynevezett „SIS II adatbázist” és az egységes nemzeti interfészt (NI-SIS) tartalmazó műszaki támogató funkció;

(b) „C.SIS”: a SIS 1+ műszaki támogató funkciója;

(c) „N-SIS”: a SIS 1+ nemzeti rendszere, amely a C.SIS-el kommunikáló nemzeti adatrendszerekből áll;

(d) „N.SIS II”: a SIS II nemzeti rendszere, amely a központi SIS II-vel kommunikáló nemzeti adatrendszerekből áll;

(e) „átalakító” (konverter): a C.SIS és a központi SIS II közötti kommunikációt lehetővé tevő műszaki eszköz.

3. cikk

Átfogó tesztelés

29. A SIS 1+-ban részt vevő tagállamok és a Bizottság közösen átfogó tesztelést hajtanak végre.

30. Az átfogó tesztelés hozzájárul a SIS II-adatok feldolgozásához szükséges műszaki intézkedések tagállamok általi befejezéséhez és annak alátámasztásához, hogy a SIS II teljesítményszintje legalábbis egyenértékű a SIS 1+ által elért szinttel.

31. Az átfogó tesztelés elfogadott ütemterv szerint zajlik, alapját pedig a tagállamok képviseletében eljáró Tanács és a Bizottság együttműködése keretében meghatározott műszaki paraméterek képezik.

32. A teszteredményeket a tagállamok képviseletében eljáró Tanács és a Bizottság elemzi.

33. Az átfogó tesztelésben a SIS 1 +-hoz nem csatlakozott tagállamok is részt vehetnek.

4. cikk

A kiegészítő adatok tesztelése

34. A SIS 1 +-hoz csatlakozott tagállamok tesztelik a kiegészítő adatok cseréjét.

35. A kiegészítő adatok tesztelése elfogadott ütemterv szerint zajlik, alapját pedig a tagállamok képviseletében eljáró Tanács és a Bizottság együttműködése keretében meghatározott műszaki paraméterek képezik.

36. A teszteredményeket a tagállamok képviseletében eljáró Tanács elemzi.

37. A kiegészítő adatok tesztelésben a SIS 1+-hoz nem csatlakozott tagállamok is részt vehetnek.

5. cikk

Ideiglenes migrációs architektúra

38. Létre kell hozni az ideiglenes migrációs (áttérési) architektúrát, amely átmeneti időszakra összekapcsolja a központi SIS II, a C.SIS, az N.SIS II és az N-SIS rendszereket.

39. A Bizottság biztosítja a központi SIS II részét képező átalakítót. A SIS 1+-ban részt vevő tagállamok nevében eljáró Franciaország a Bizottsággal együttműködve hajtja végre a C.SIS és a SIS II összekapcsolását. A tagállamok nevében eljáró Franciaország szükséges esetben adatokat szolgáltat az ideiglenes migrációs architektúra teszteléséhez.

40. A tagállamok nevében eljáró Franciaország a tagállamokkal és a Bizottsággal együttműködve teszteli az ideiglenes migrációs architektúrát.

6. cikk

Áttérés a SIS II-re

41. A SIS 1+-ban részt vevő tagállamok a nevükben eljáró Franciaország, valamint a Bizottság segítségével és az ideiglenes migrációs architektúra használatával hajtják végre a SIS 1+-ről a SIS II-re történő áttérést.

42. A migrálás a tagállamok képviseletében eljáró Tanács által meghatározott ütemterv szerint zajlik.

43. A tagállamok nevében eljáró Franciaország szolgáltatja a SIS 1+ adatbázist.

44. A SIS 1+ adatbázis központi SIS II-be történő átvitelét a Bizottság hajtja végre.

7. cikk

Karbantartás és fejlesztés

45. A Bizottság biztosítja a központi SIS II és az ahhoz tartozó kommunikációs infrastruktúra karbantartását, adott esetben továbbfejlesztését, beleértve a hibajavításokat.

46. A tagállamok maguk végzik saját N.SIS II rendszerük karbantartását, adott esetben továbbfejlesztését.

8. cikk

Együttműködés

A folyamat lezárása érdekében a Bizottság és a tagállamok az áttérés minden egyes szakaszában együttműködnek.

9. cikk

Naplózás a központi SIS II-ben

47. A Schengeni Egyezmény IV. és VI. címe rendelkezéseinek sérelme nélkül a Bizottság biztosítja, hogy a központi SIS II-ben a személyes adatokkal kapcsolatos minden adathozzáférés és adatcsere rögzítésre kerüljön az adatlekérdezések jogszerűségének ellenőrzése, az adatfeldolgozás jogszerűségének felügyelete, továbbá a SIS II és a nemzeti rendszerek megfelelő működése, illetve az adatintegritás és -biztonság biztosítása céljából.

48. A naplóbejegyzések tartalmazzák különösen az adatátadás dátumát és időpontját, a lekérdezéshez használt paramétereket, a továbbított adatokra való hivatkozást és az adatfeldolgozásért felelős, illetékes hatóság nevét.

49. A naplóbejegyzések csakis az (1) bekezdésben meghatározott célokra használhatók fel, a létrehozásukat követő három éven belül pedig törölni kell őket.

50. A naplóbejegyzések hosszabb ideig megőrizhetők, ha már megkezdett figyelemmel kísérési eljárás céljából szükségesek.

51. A lekérdezés jogszerűségének ellenőrzéséért, az adatfeldolgozás jogszerűségének figyelemmel kísérésért, a központi SIS-II megfelelő működésének biztosításáért, valamint az adatok sértetlenségének és biztonságának szavatolásáért felelős illetékes hatóságok – hatáskörük korlátain belül, továbbá erre vonatkozó kérés esetén – feladataik ellátása céljából hozzáféréssel rendelkeznek e naplóbejegyzésekhez.

10. cikk

Költségek

52. A központi SIS II szintű migrációval, átfogó teszteléssel, kiegészítő adatok tesztelésével, karbantartással és fejlesztéssel, illetve a kommunikációs infrastruktúrával összefüggő költségeket az Európai Unió általános költségvetése viseli.

53. A nemzeti rendszerek migrációjával, tesztelésével, karbantartásával és fejlesztésével összefüggő költségeket az egyes tagállamok saját maguk viselik.

54. A SIS 1+ szintű tevékenységek, így a Franciaország által a SIS 1+-ban részt vevő tagállamok nevében végrehajtott kiegészítő intézkedések költségeit a Schengeni Egyezmény 119. cikkével összhangban kell felosztani.

11. cikk

A Schengeni Egyezmény az alábbiak szerint módosul.

1. A szöveg a következő cikkel egészül ki:

„ 92.A. cikk

55. A ../2008/EK tanácsi rendelet és a …/2008/IB tanácsi határozat hatályba lépésének időpontját követően a Schengeni Információs Rendszer műszaki architektúrája a következőkkel egészíthető ki:

(a) átalakítót tartalmazó központi SIS II;

(b) technikai összeköttetés a műszaki támogató funkció és a központi SIS II között;

(c) a Schengeni Információs Rendszer második generációjának nemzeti rendszere (N.SIS II);

(d) a központi SIS II és a nemzeti rendszerek közötti kommunikációt biztosító infrastruktúra.

56. Az N.SIS II helyettesítheti az ezen Egyezményben hivatkozott nemzeti szakaszt, mely esetben a tagállamoknak nem kell nemzeti adatfájlt tárolniuk.

57. Amennyiben valamely tagállam az N.SIS II-t használja a nemzeti szakasz helyettesítésére, a technikai támogatási funkciónak a nemzeti szakasz vonatkozásában a 92. cikk (2) és (3) bekezdésében meghatározott kötelezettségei a központi SIS II-re vonatkozó kötelezettségekként értelmezendők. A központi SIS II biztosítja a SIS-adatok beviteléhez és feldolgozásához szükséges szolgáltatásokat.

58. A tagállamok nevében eljáró Franciaország a tagállamokkal és a Bizottsággal együttműködve biztosítja, hogy a N.SIS II adatfájlokban vagy a SIS II adatbázisban végzett keresés a nemzeti szakaszok 92. cikk (2) bekezdésében hivatkozott adatfájljában végzett kereséssel egyenértékű eredményt szolgáltasson.”

2. A 119. cikk első bekezdésében az első mondat helyébe a következő szöveg lép:

„A 92. cikk (3) bekezdésében hivatkozott technikai támogatóegység telepítésének és működtetésének költségeit, ideértve a Schengeni Információs Rendszer nemzeti részét a technikai támogatóegységgel összekötő vezetékek költségeit, továbbá a …/2008/IB tanácsi határozat, illetve a …/2008/EK tanácsi rendelet és a …/2008/IB tanácsi határozat alkalmazásában a SIS 1+-ban résztvevő tagállamok nevében eljáró Franciaországra ruházott feladatokkal összefüggő tevékenységek költségét a tagállamok együttesen viselik.”

3. A 119. cikk második bekezdése helyébe a következő szöveg lép:

„A Schengeni Információs Rendszer nemzeti szakaszának létesítési és működési költségeit, valamint a …/2008 tanácsi rendelet és a …/2008/IB tanácsi határozat által a nemzeti rendszerekre átruházott feladatok költségét a tagállamok külön-külön viselik.”

12. cikk

Hatálybalépés és alkalmazhatóság

Ez a határozat az Európai Unió Hivatalos Lapjában történő kihirdetését követő harmadik napon lép hatályba. Az 533/2007/IB határozat 71. cikkének (2) bekezdésével összhangban a Tanács által megállapított későbbi időpontban veszti hatályát.

Kelt Brüsszelben, […]-án/-én

a Tanács részéről

az elnök […]

PÉNZÜGYI KIMUTATÁS

59. A JAVASLAT CÍME

Ez a kimutatás a következő két jogalkotási javaslathoz tartozik:

a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő áttérésről szóló tanácsi rendeletre vonatkozó javaslat,

a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő áttérésről szóló tanácsi határozatra vonatkozó javaslat.

60. TEVÉKENYSÉGALAPÚ GAZDÁLKODÁSI ÉS KÖLTSÉGVETÉS-TERVEZÉSI KERET

Az érintett szakpolitikai terület(ek) és a kapcsolódó tevékenység(ek):

18. cím: A szabadságon, a biztonságon és a jog érvényesülésén alapuló térség

18 02. fejezet: Szolidaritás — Külső határok, vízumpolitika és a személyek szabad mozgása

61. KÖLTSÉGVETÉSI TÉTELEK

62. Költségvetési tételek (működési tételek és kapcsolódó technikai és igazgatási segítségnyújtási tételek (korábban: BA-tételek)), beleértve a következő megnevezéseket:

18.02.04 01 – A Schengeni Információs Rendszer (SIS II)

63. A fellépés és a pénzügyi kihatás időtartama:

A kötelezettségvállalási előirányzatokat 2009-re a nagyléptékű informatikai rendszerek finanszírozására programozott kereten belül kötötték le. A SIS 1+-ról a SIS II-re történő adatmigrálással kapcsolatok fejlesztési tevékenységekre javarész 2008-ban fog sor kerülni. Az e rendelet hatálya alá tartozó végrehajtási tevékenységek az ütemezés szerint elsődlegesen 2009-ben valósulnak meg. A kifizetések teljesítése várhatóan 2009-ben történik.

64. Költségvetési jellemzők ( a táblázat szükség szerint további sorokkal bővíthető ):

Költségvetési tétel | Kiadás típusa | Nincs előzménye | EFTA-hozzájárulás | Tagjelölt országok hozzájárulásai | A pénzügyi terv fejezete |

18 02 04 01 | nem kötelező | diff[29]/[30] | nincs | nincs | nincs | 3a |

65. FORRÁSOK ÁTTEKINTÉSE

66. Pénzügyi források

67. A kötelezettségvállalási előirányzatok és a kifizetési előirányzatok áttekintése

millió EUR (három tizedesjegyig)

Kiadás típusa | Szakasz száma | 2008 | 2009 | 2010 | Összesen |

Működési kiadások |

Kötelezettségvállalási előirányzatok | 8.1 | a | 9,350 | 9,350 |

Kifizetési előirányzatok | b | 9,350 | 9,350 |

A referenciaösszegbe beletartozó igazgatási kiadások |

Technikai és igazgatási segítségnyújtás (NDE) | 8.2.4 | c |

TELJES REFERENCIAÖSSZEG |

Kötelezettségvállalási előirányzatok | a+c | 9,350 | 9,350 |

Kifizetési előirányzatok | b+c | 9,350 | 9,350 |

Személyi és kapcsolódó kiadások (NDE) | 8.2.5 | d | 4,245 | 4,245 |

A referenciaösszegbe nem beletartozó, a személyi és kapcsolódó kiadásoktól eltérő igazgatási kiadások (NDE) | 8.2.6 | e | 0,321 | 0,321 |

A fellépés indikatív összköltsége

TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költségeket | a+c+d+e | 13,916 | 13,916 |

TELJES KIFIZETÉSI ELŐIRÁNYZAT, beleértve a személyi költségeket | b+c+d+e | 13,916 | 13,916 |

A társfinanszírozás részletezése

Ha a javaslat tagállamok vagy más szervek (kérjük, nevezze meg) általi társfinanszírozást igényel, az alábbi táblázatban adja meg a társfinanszírozás becsült nagyságát (a táblázat további sorokkal bővíthető, ha a társfinanszírozást várhatóan több szerv nyújtja): N/A

68. A pénzügyi programozással való összeegyeztethetőség

X A javaslat összeegyeztethető a jelenlegi pénzügyi programozással.

( A javaslat miatt a pénzügyi terv vonatkozó fejezetének átdolgozása szükséges.

( A javaslat miatt szükség lehet az intézményközi megállapodás rendelkezéseinek alkalmazására[31] (azaz rugalmassági eszköz alkalmazására vagy a pénzügyi terv módosítására).

69. A bevételre gyakorolt pénzügyi hatás

( A javaslatnak nincs kihatása a bevételre

X A javaslatnak van pénzügyi kihatása – a bevételre gyakorolt hatása a következő:

- Norvégia (2,219512 %) és Izland hozzájárulása (0,107994 %, 2006-os adatok) a működési költségekhez, melynek alapja az Európai Unió Tanácsa, valamint az Izlandi Köztársaság és a Norvég Királyság között, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról kötött megállapodás 12. cikke (1) bekezdésének második albekezdése (HL L 176., 1999.7.10., 36. o.) .

- Svájc hozzájárulása (2,57 %, 2006-os adatok) a működési költségekhez, melynek alapja az Európai Unió, az Európai Közösség és a Svájci Államszövetség között, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról kötött megállapodás 11. cikke (3) bekezdésének második albekezdése (HL L 53., 2008.2.27., 52. o.).

millió EUR (egy tizedesjegyig)

A fellépést megelőző [n–1. év] | A fellépés után |

A személyi állomány teljes létszáma | 45 |

A 2424/2001/EK tanácsi rendelet alapján a Bizottságra átruházott fejlesztési tevékenységekben jelenleg 41 személy van állományban. Az ezen rendelet hatálya alá tartozó tevékenységekben a továbbiakban e 41 személy plusz 4 kisegítő alkalmazott vesz részt. A kapcsolódó költségek finanszírozása ennek megfelelően történik, 2009-től kezdődően.

70. JELLEMZŐK ÉS CÉLKITŰZÉSEK

A javaslat hátterének részletes ismertetése az indokolásban olvasható. A megvalósításra rövid- vagy hosszú távon van-e szükség

A javaslat célja a SIS 1+-ról a SIS II-re történő zökkenőmentes áttérés jogi keretének biztosítása annak érdekében, hogy a tagállamok felkészülhessenek erre a műveletre, továbbá hogy ezen intézkedés megelőlegezéseként biztosítsák a végső átfogó tesztelés jogi keretét. A Bizottság külső megbízottak segítségével 2008-ban és 2009-ben fogja végrehajtani a SIS II átfogó tesztelését. Az áttérés céljából a rendszerekhez ideiglenes műszaki architektúrát is létre kell hozni, amelynek keretében a SIS 1+ központi szinten a SIS II-vel párhuzamosan üzemel.

71. A közösségi részvétel által képviselt hozzáadott érték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája

Ez a javaslat kiegészíti az új generációs Schengeni Információs Rendszert és előmozdítja annak továbbfejlesztését, továbbá szinergiákat alakít ki a SIS 1 + és a SIS II között.

72. A javaslat céljai, az attól várt eredmények, illetve az azzal összefüggő mutatók a tevékenységalapú irányítás keretében

A javaslat legfőbb célkitűzése a SIS II sikeres beindításának biztosítása. A javaslat várt eredménye a SIS 1 +-ból a SIS II-be történő zökkenőmentes adatáttöltés, illetve a SIS II-re történő teljes átállás biztosítása. Az eredménymutató az, hogy valamennyi tagállam sikeresen migrálni tudja adatait és rendszereit.

73. Végrehajtási módszer (indikatív)

Jelölje meg a fellépés végrehajtásához választott módszert (módszereket).

X Központosított irányítás

X közvetlenül a Bizottság által

közvetetten a következőknek történő hatáskör-átruházással:

végrehajtó hivatalok

a Közösségek által létrehozott, a költségvetési rendelet 185. cikke szerinti szervek

ٱTagállami közintézmények/közfeladatot ellátó szervek

ٱMegosztott vagy decentralizált irányítás

a tagállamokkal

harmadik országokkal

Nemzetközi szervezetekkel közös irányítás (nevezze meg)

Megjegyzés:

74. FELÜGYELET ÉS ÉRTÉKELÉS

75. Felügyeleti rendszer

A fejlődést rendszeresen értékelik, és a teljesítményt a megkövetelt normák és előre meghatározott kritériumok alapján mérik. Ez azt hivatott bizonyítani, hogy a beruházás meghozza a várt eredményt.

A felügyelet külső szerződéses megbízott által végzett minőségbiztosítás keretében valósul meg.

76. Értékelés

77. Előzetes értékelés

A SIS II bizottság 2007. december 19-i következtetései, amelyek a migrációs munkacsoport által készített hatásvizsgálati jelentésből indulnak ki.

78. Az időközi/utólagos értékelés nyomán hozott intézkedések (hasonló, korábbi tapasztalatok tanulsága)

n.a.

79. A jövőbeni értékelések feltételei és gyakorisága

Az értékelésre az átfogó tesztelés után (első értékelés), majd pedig a migrációt követően kerül sor (második értékelés). Az egyes értékelések mérik az intézkedések eredményességét és jelzik, hogy a teszt és a migrálás sikeresen lezárult-e vagy sem.

80. CSALÁSELLENES INTÉZKEDÉSEK

A közbeszerzési szerződésekre vonatkozó közösségi jognak való megfelelés biztosítása érdekében a Bizottság szerződés-odaítélési eljárásait alkalmazzák majd.

81. A FORRÁSOK RÉSZLETEZÉSE

82. A javaslat célkitűzéseinek pénzügyi költségei

Kötelezettségvállalási előirányzatok millió EUR (három tizedesjegyig)

(Fel kell tüntetni a célkitűzésekre, a fellépésekre és a teljesítésekre vonatkozó fejezeteket) | Teljesítések típusa | Átlagos költség | 2009 | ÖSSZESEN |

Teljesítések száma | Összköltség | Teljesítések száma | Összköltség |

2. teljesítés | Minőségbiztosítás | 1,250 | 1,250 |

3. teljesítés | Tanulmányok | 1,500 | 1,500 |

4. teljesítés | Módosítási kérelmek | 2,000 | 2,000 |

5. teljesítés | Képzés | 0,500 | 0,500 |

6. teljesítés | Teszteléshez kapcsolódó karbantartás és elemzés | 1,000 | 1,000 |

7. teljesítés | Éles üzemhez nyújtott kiegészítő támogatás | 2,100 | 2,100 |

8. teljesítés | sTESTA készenlétek | 0,500 | 0,500 |

83. Igazgatási kiadások

84. Személyi állomány létszáma és típusa

Foglalkoztatás jellege | A fellépés kezelésére a meglévő és/vagy pótlólagos állományból kirendelendő létszám (álláshelyek száma/teljes munkaidős egyenérték) |

2008 | 2009 | 2010 | 2011 | 2012 | 2013 |

A 18 01 01 01. cikk szerint finanszírozott tisztviselők vagy ideiglenes alkalmazottak[34] | A*/adminisztrátor | 21 |

B*, C*/AST | 8 |

A 18 01 02 01. és 18 01 02 01 03. cikk szerint finanszírozott állomány[35] | 16 |

Az XX 01 04/05. jogcímcsoportból finanszírozott egyéb állomány[36] |

ÖSSZESEN | 45 |

Az intézkedéshez szükséges és a fenti táblázatban feltüntetett személyi állományt kizárólag belső átcsoportosítás útján fogják biztosítani.

85. A fellépés keretében felmerülő feladatok leírása

projektirányítás;

technikai irányítás;

értékelés és jelentéstétel;

közbeszerzés, szerződéskezelés és pénzügyi irányítás.

86. A jogszabályban meghatározott állomány eredete

X A program irányítására jelenleg kijelölt állások, amelyeket újra be kell tölteni vagy a szerződést meg kell hosszabbítani

( Az n. évi politikai stratégia/előzetes költségvetés-tervezet keretében már hozzárendelt álláshelyek

( A következő éves politikai stratégia/előzetes költségvetés-tervezet eljárásának keretében igénylendő álláshelyek

( Az érintett szolgálaton belül meglévő állomány felhasználásával átcsoportosítandó álláshelyek (belső áthelyezés)

( Az n. évben szükséges, de az éves politikai stratégiában/előzetes költségvetés-tervezetben az adott évre nem előirányozott álláshelyek

87. A referenciaösszegbe beletartozó egyéb igazgatási kiadások (XX 01 04/ 05. – Igazgatási kiadások)

N/A

88. Emberi erőforrások kiadásai, és a referenciaösszegbe nem beletartozó kapcsolódó költségek

millió EUR (három tizedesjegyig)

A személyi állomány fajtája | 2008 | 2009 | 2010 | n+3. év | n+4. év | n+5-edik év és később |

Tisztviselők és ideiglenes alkalmazottak (18 01 01 01 01. jogcím) | 3,393 |

A 18 01 02 01. és a 18 01 02 01 03. jogcímből finanszírozott állomány (kisegítő alkalmazottak, tagállami szakértők, szerződéses alkalmazottak stb.) | 0,852 |

Személyi és kapcsolódó – a referenciaösszegbe NEM beletartozó – költségek összesen | 4,245 |

Kalkuláció – a 18 01 01 01. jogcímből finanszírozott tisztviselők és ideiglenes alkalmazottak

Adott esetben a 8.2.1. pontra kell hivatkozni.

AD/AST – 117 000 EUR per év * 29 személy = 3 393 millió EUR

Kalkuláció – A 18 01 02 01. jogcímből finanszírozott személyzet

Adott esetben a 8.2.1. pontra kell hivatkozni.

Szerződéses állomány (18 01 02 01 01. jogcím) – átlagosan 55 874 EUR per év * 8 személy = 0,447 millió EUR

Nemzeti szakértők (18 01 02 01 03. jogcím) – 50 578 EUR per év * 8 személy = 0,405 millió EUR

Forrás: Európai Bizottság, PMO közlemény, 2007.01.19., becsült adatok 2007-re

8.2.6 A referenciaösszegbe nem tartozó egyéb igazgatási kiadások millió EUR (három tizedesjegyig) |

n. év | n+1. év | n+2. év | n+3. év | n+4. év | n+5-edik év és később | ÖSSZESEN |

18 01 02 11 01 – Kiküldetések | 0,131 | 0,131 |

18 01 02 11 02 – Ülések és konferenciák | 0,190 | 0,190 |

2. Egyéb irányítási kiadások összesen (XX 01 02 11.) |

3. Egyéb igazgatási jellegű kiadások (a költségvetési tétel megadása mellett) |

A személyi és kapcsolódó költségeken kívüli – a referenciaösszegbe NEM beletartozó – igazgatási kiadások összesen | 0,321 | 0,321 |

2-2 személyt küldenek ki a SIS 1+-ban részt vevő valamennyi 27 tagállamba (0,131 millió EUR).

Kalkuláció – A referenciaösszegbe nem beletartozó egyéb igazgatási kiadások

–

[1] HL L 381., 2006.12.28., 4. o.

[2] HL L 205., 2007.8.7., 63. o.

[3] HL L 239., 2000.9.22., 19. o. A legutóbb a 2007. június 12-i 2007/533/IB tanácsi határozattal (HL L 205., 2007.7.7., 63. o.) módosított egyezmény.

[4] HL L 328., 2001.12.13., 4. o.

[5] HL L 411., 2006.12.30., 1. o.

[6] HL L 328., 2001.12.13., 1. o.

[7] HL L 411., 2006.12.30., 78. o.

[8] HL L 381., 2006.12.28., 1. o.

[9] HL L 79., 2007.3.20., 20. o., és HL L 79., 2007.3.20., 29. o.

[10] HL L 57., 2008.3.1., 1. o.

[11] HL L 57., 2008.3.1., 14. o.

[12] HL C […], […], […]. o.

[13] HL C […], […], […]. o.

[14] HL L 239., 2000.9.22., 19. o. A legutóbb a 2007. június 12-i 2007/533/IB tanácsi határozattal (HL L 205., 2007.7.7., 63. o.) módosított egyezmény.

[15] HL L 328., 2001.12.31., 1. o. A 2006/1007/IB tanácsi határozattal (HL L 411., 2006.12.30., 78. o.) módosított határozat.

[16] HL L 328., 2001.12.13., 4. o. Az 1988/2006/EK tanácsi rendelettel (HL L 411., 2006.12.30., 1. o.) módosított rendelet.

[17] HL L 205., 2007.8.7., 63. o.

[18] HL L 381., 2006.12.28., 4. o.

[19] HL L 248., 2002.9.16., 1. o. A legutóbb az 1525/2007/EK rendelettel (HL L 343., 2007.12.27., 9. o.) módosított rendelet.

[20] HL L 8., 2001.1.12., 1. o.

[21] HL L 12., 2004.1.17., 47. o.

[22] HL L 131., 2000.6.31., 43. o.

[23] HL L 64., 2002.3.7., 20. o.

[24] HL L 176., 1999.7.10., 36. o.

[25] HL L 176., 1999.7.10., 31. o.

[26] HL L 53., 2008.2.27., 52. o.

[27] HL L 53., 2008.2.27., 50. o.

[28] HL L 83., 2008.3.26., 5. o.

[29] Differenciált előirányzatok.

[30] Nem differenciált előirányzatok, a továbbiakban: NDE.

[31] Lásd az intézményközi megállapodás 19. és 24. pontját.

[32] Szükség esetén, ha a fellépés időtartama hat évnél hosszabb, a táblázat további oszlopokkal bővíthető.

[33] Az 5.3. szakaszban leírtak szerint.

[34] Ennek költségét NEM fedezi a referenciaösszeg.

[35] Ennek költségét NEM fedezi a referenciaösszeg.

[36] Ennek költségét tartalmazza a referenciaösszeg.